


Yr Arglwyddi! — Yr Arglwyddi! 
| (TUCHANGERDD). 


— d“—— 
Ton - - ““Mae Robin yn Swil.” 
—— 


MAE'R byd wedi myned yn ddrwg, mae'n rhaid d'weyd, . 
Fe ddylid cael rhywun cyn hir i'w ail-wneyd; 
Mae rhai mor rhyfygus a thyngu'n ddi-wrid 
Mai nid yr Arglwyddi yw perchen y byd! 
Mae rhywrai am dd'weyd, mae rhywrai am dd'weyd, 
Mai nid i'r Arglwyddi mae'r byd wedi'i wneyd. 


Bu'r miloedd yn symud eu penau a'u tra'd 

Yn ol cyfarwyddyd Arglwyddi y wlad; 

Ni chredent fod ganddynt eneidiau i gael 

Os barnai'r Arglwyddi y syniad yn wael. 
Mae rhywrai am dd'weyd, &c. 


Fe gredai y wlad mai'r Arglwyddi ryw bryd 
A greodd bum' chwarter neu ragor o'r byd; 
Ac mai yr Arglwyddi oedd wrthi'n gytun 
Yn newid y lleuad a threfnu yr hin. 

Mae rhywrai am dd'weyd, &c. 


Fe redai y bobl i foddi ar frys, 

Dim ond i ryw Arglwydd i godi ei fys; î 

A theimlent eu hunain yn llawn o fwynhad i 

Ond cael dPod yn agos at fysedd ei dra'd. Uc 
Mae rhywrai am dd'weyd, &c. i 





Mae wedi gwaethygu er hyny yn fawr, b 

Y werin sy'n ben ar y byd yma'n awr! un 

Agorant eu penau heb un caniatad 

I floeddio yn nghlustiau Arglwyddi y wlad. 
Mae rhywrai am dd'weyd, &c. 


Os rhoir mwy o ryddid i rai mor ddi-dal, a0 
Fe drenga'r Arglwyddi cyn myned yn sal! YN 
Mae'n rhaid fod y wlad yn druenus o ffol Gog 
Na roddai y rhyddid a gafodd yn ol. 5b 

Mae rhywrai am dd'weyd, &c. a | 








Ni chaiff yr Arglwyddi wneyd deddfau yn awr 

I wneuthur eu tylwyth yn fwy o wyr mawr! 

A gwaeddir nes blino y dyn mwyaf iach 

Am ddeddfau i wneyd yr Arglwyddi'n rhai bach. 
Mae rhywrai am dd'weyd, &c. 






Mae ambell i Dory'n d'weyd geiriau lled lym, 
Ond talent Arglwyddi yw methu d'weyd dim! 
Mae enw a thalent yn ormod i'r un— 
Mae'r enw yn ddigon o dalent ei hun. 

Mae rhywrai am dd'weyd, &c. 










oa 
GN 


4 
1 
| 
| 
















I Dy y Cyffredin daw pob math yn nghyd 

I floeddio areithiau'n filldiroedd o hyd; 

Nid gallu sydd eisieu, ond enw a gwa'd 

I wneuthur cyfreithiau at angen y wlad. 
Mae rhywrai am dd'weyd, &c. 


Mae llawer o wagder yn mhen ambell un, 
Nes gwneyd y cyfreithiau yn hollol ddi-lun ; 


: Ond mae bod yn Arglwydd yn ddigon o iawn, 


Os na fydd y penglog bob amser yn llawn. 
Maerrhywrai am dd'weyd, &c. 


Er maint ei bwysigrwydd o'i draed at ei ben, 

Mae rhai yn ei alw yn ddyn bach o bren ; 

Ond dyna mae'r hyn sydd mewn ereill yn wall 

I gael ei ystyried mewn Arglwydd yn gall. 
Mae rhywrai am dd'weyd, &c. 


Mae rhai mor ddi-reswm nes tyngant yn rhydd 
Na ddylai'r un Arglwydd gael can' punt y dydd! 
Ond nid yw pris felly ond pris digon rhad 
Am waith yr Arglwyddi yn cynal y wlad. 

' Mae rhywrai am dd'weyd, &c. 


Mae'r gweithiwr yn ddyfal mewn lludded a chwys 
Heb gael ond ychydig o bunoedd y mis; 
Ond dylai roi diolch am rywfaint o rym, 
A chael yr anrhydedd o weithio am ddim. 
Mae rhywrai am dd'weyd, &c. 


Os nad yw'r Arglwyddi am golli eu gwaed, 
A cholli eu teitlau, a myned dan draed: 
Mae'n bryd i'r trueiniaid diniwaid, yn wir, 
I feddwl am osod eu traed yn y (tir. 

Mae rhywrai am dd'weyd, &c. 


Mae rhai am eu gyru i ffwrdd gyda'r train, 

I saethu cwningod, a pheasants, a brain; 

A chwarddai'r miliynau am ben y rhai ffol 

Pe saethent eu gilydd cyn dyfod yn ol. 
Mae rhywrai am dd'weyd, &c, 


Er colli'r Arglwyddi sydd heddyw mor wael, 

Mae llu o Arglwyddi bach ereill i gael; 

Mae'n gysur ysbrydoli bob rhan o'r wlad . 

Fod defnydd Arglwyddiaeth ar ol yn y gwa'd. 
'R wyf finau am dd'weyd, 'r wyf finau am dd'weyd 
Mai nid i'r Arglwyddi mae'r byd wedi'i wneyd. 


Llanddyfri. VOLANDER JONES. 

